Diari Oficial de la Generalitat Valenciana


Sumari del DOGV 7454, del 30-01-2015 (2015/670)

ORDE 2/2015, de 27 de gener, de la Conselleria d'Hisenda i Administració Pública, per la qual s'autoritza el pagament per mitjà de domiciliació bancària de les taxes per la prestació de servicis d'atenció social, i s'establixen les condicions i requisits per a la seua efectivitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2015/01/27/2/dof/vci/html**

### Dades del document

Número de DOGV
:   7454

Data del DOGV
:   30-01-2015

Secció del DOGV
:   I. DISPOSICIONS GENERALS

Número del document
:   2015/670


Data del document
:   27-01-2015

Organisme emissor
:   Conselleria d'Hisenda i Administració Pública

Tipus de document
:   Ordre

Anàlisi jurídica

 Descriptors 

:   * Conselleria d'Hisenda i Administració Pública
    * recaptació d'impostos
    * política fiscal
    * fiscalitat
    * impost
    * hisenda regional
    * servei social
    * legislació

ORDE 2/2015, de 27 de gener, de la Conselleria d'Hisenda i Administració Pública, per la qual s'autoritza el pagament per mitjà de domiciliació bancària de les taxes per la prestació de servicis d'atenció social, i s'establixen les condicions i requisits per a la seua efectivitat. [2015/670]  
PREÀMBUL  
  
L'article 313 ter del text refós de la Llei de Taxes de la Generalitat, aprovat pel Decret Legislatiu 1/2005, de 25 de febrer, en la redacció que fa l'article 34 bis de la Llei 7/2014, de 22 de desembre, de Mesures Fiscals, de Gestió Administrativa i Financera, i d'Organització de la Generalitat, establix que les taxes per la prestació de servicis d'atenció social tindran un període impositiu que coincidirà amb l'any natural en què es presten els servicis, excepte en els anys d'inici o cessament d'estos servicis, i es meritaran l'últim dia del període impositiu. El pagament d'estes taxes s'efectuarà de manera anticipada a la meritació, per dotzenes parts, durant els vint primers dies del mes immediat següent a la finalització de cada mes natural, i, quan s'inicie o finalitze la prestació del servici, el pagament corresponent al mes natural de començament o fi de la mencionada prestació es prorratejarà en funció dels dies del mes en què s'haja prestat efectivament el servici.  
  
De conformitat amb allò que disposa l'article 6 del Decret 182/2014, de 24 d'octubre, del Consell, pel qual es regula l'ingrés dels drets de naturalesa pública gestionats per la Generalitat, i la devolució d'ingressos indeguts relatius a estos drets, en relació amb els articles 1 i 2 del mateix decret, els ingressos per tributs, preus públics, sancions i altres drets de naturalesa pública gestionats per la Generalitat que es realitzen en les entitats financeres autoritzades com a entitats col·laboradores de la Generalitat en la gestió recaptatòria hauran d'efectuar-se en efectiu, i s'entendrà a estos efectes efectuat el pagament en efectiu quan s'utilitze, entre altres mitjans, la domiciliació bancària, sempre que així s'establisca expressament mitjançant una orde de la conselleria competent en matèria d'hisenda, i amb els requisits i condicions que s'establisquen per la mencionada conselleria  
  
La domiciliació bancària constituïx un mitjà de pagament que afavorix el compliment de les obligacions tributàries dels contribuents i que incrementa l'eficiència de la gestió recaptatòria, resultant especialment adequada en els supòsits d'obligacions tributàries de caràcter periòdic, en els que l'execució de les tasques administratives i el seguiment de l'actuació de compliment dels obligats al pagament s'ha de dilatar necessàriament en el temps.  
En virtut d'això, en execució del que disposa l'esmentat article 6 del Decret 182/2014, de 24 d'octubre, del Consell, pel qual es regula l'ingrés dels drets de naturalesa pública gestionats per la Generalitat, i la devolució d'ingressos indeguts relatius a estos drets, i, de conformitat amb les facultats conferides per l'article 5 del Decret 9/2014, de 12 de juny, del president de la Generalitat, pel qual es determinen les conselleries en què s'organitza l'Administració de la Generalitat, pels articles 1 i 12 del Decret 20/2013, de 25 de gener, del Consell, pel qual s'aprova el Reglament orgànic i funcional de la Conselleria d'Hisenda i Administració Pública, i per l'article 28 de la Llei 5/1983, de 30 de desembre, del Consell, a proposta de la Direcció General de Tributs i Joc, i previs els tràmits establits en el Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat:  
  
  
  
ORDENE  
  
Article 1. Autorització del pagament de les taxes per la prestació de servicis d'atenció social per mitjà de domiciliació bancària  
S'autoritza el pagament per domiciliació bancària en les entitats financeres autoritzades com a entitats col·laboradores de la Generalitat en la gestió recaptatòria de les taxes per la prestació de servicis d'atenció social.  
Article 2. Legitimació, procediment i efectes de la domiciliació  
1. La domiciliació del pagament podrà ser ordenada en qualsevol moment pels obligats a realitzar el pagament de les taxes o, si és el cas, pels seus representants legals o voluntaris, per mitjà de sol·licitud dirigida a l'òrgan de la Generalitat en cada cas competent per a la recaptació de les taxes, indicant-se la codificació del compte en què es domicilie el pagament en el model que s'inclou com a annex d'esta orde.  
2. El compte de domiciliació haurà de reunir els requisits següents:  
  
a) Ser de titularitat de l'obligat al pagament.  
b) Tractar-se d'un compte a la vista o d'una llibreta d'estalvi que admeta la domiciliació de pagaments.  
c) Estar obert en una entitat de crèdit autoritzada per a actuar com a col·laboradora en la gestió recaptatòria de la Generalitat.  
3. La data de càrrec en compte de la domiciliació serà sempre el dia 20 del mes immediat següent a cada mes natural o, en cas de ser dissabte o festiu, l'immediat hàbil següent.  
4. Els obligats a realitzar el pagament o els seus representants legals o voluntaris podran sol·licitar a l'òrgan de la Generalitat en cada cas competent per a la recaptació de les taxes la modificació del compte de domiciliació dels pagaments o la revocació de la domiciliació.  
5. La domiciliació o la modificació del compte de domiciliació produiran efectes a partir de la data de càrrec corresponent al segon mes natural posterior al mes natural en què se sol·liciten. La revocació de la domiciliació tindrà efectes a partir de la data de càrrec corresponent al mes natural posterior al mes natural en què se sol·licite.  
  
Article 3. Gestió de les domiciliacions  
1. La Generalitat generarà un fitxer de domiciliacions per cada entitat col·laboradora en la gestió recaptatòria de la Generalitat. L'entitat respectiva, una vegada finalitzada la gestió de domiciliació, haurà de remetre un fitxer de retorn amb la informació dels drets no cobrats per les domiciliacions tornades.  
2. El càrrec dels imports domiciliats en els comptes dels respectius obligats al pagament haurà d'efectuar-se el dia a què es referix l'apartat 3 de l'article 2 d'esta orde, llevat que el compte designat per l'obligat no complisca algun dels requisits establits en l'apartat 2 de l'article 2 d'esta orde o en este no hi haja el dia de càrrec saldo disponible suficient per a atendre al pagament íntegre de l'import domiciliat.   
  
3. El deute haurà d'efectuar-se, en tot cas, per l'import íntegre del deute domiciliat, sense que puguen dur-se a terme càrrecs per imports menors.  
4. El deute dels imports domiciliats haurà de realitzar-se per l'entitat col·laboradora en el mateix compte que figure en el fitxer rebut de la Generalitat, i és d'exclusiva responsabilitat de la mencionada entitat qualsevol incidència que puga produir-se pel fet que el deute es duga a terme en un compte distint.  
  
Article 4. Moment del pagament i lliurament de l'obligat davant de la Generalitat  
1. El pagament dels deutes domiciliats es considerarà efectuat en la data en què es produïsca el càrrec en el compte de l'obligat, i no tindrà efectes davant de la Generalitat la data en què l'entitat financera valore comptablement l'operació de deute.  
2. Sense perjuí del que preveu l'article 38.3 del Reglament general de recaptació, quan no es produïsca el càrrec en compte dels imports domiciliats, inclús per causa no imputable als obligats, estos no quedaran lliurats davant de la Generalitat de l'obligació d'ingressar l'import del deute domiciliada.  
  
  
DISPOSICIONS ADDICIONALS  
  
Primera. Data d'efectes de les domiciliacions bancàries sol·licitades fins al 28 de febrer de 2015  
Les domiciliacions de pagament a què es referix esta orde que se sol·liciten fins al 28 de febrer de 2015, inclusivament, produiran efectes a partir de la data de càrrec corresponent al mes natural posterior al mes natural en què se sol·liciten.  
  
Segona. No increment del gasto públic  
La implementació d'esta orde, en què el seu únic cost per a la Generalitat és el derivat dels necessaris desenrotllaments d'adaptació en les aplicacions informàtiques de gestió tributària, portats a través dels mitjans ordinaris de desenrotllament, actualització i manteniment de les mencionades aplicacions, no implicarà augment del gasto públic, i, en tot cas, haurà de ser atés amb els mitjans personals i materials de la conselleria competent en matèria d'hisenda.  
  
  
DISPOSICIONS FINALS  
  
Primera. Desplegament i aplicació de l'orde  
Es faculta la direcció general amb competències en matèria de tributs per a dictar les resolucions i adoptar les mesures que considere necessàries per a l'aplicació del que disposa esta orde.  
  
Segona. Entrada en vigor  
Esta orde entrarà en vigor l'endemà de la seua publicació en el Diari Oficial de la Comunitat Valenciana.  
  
València, 27 de gener de 2015.- El conseller d'Hisenda i Administració Pública: Juan Carlos Moragues Ferrer.


Còpia Permalink ELI